Document ID: /roh_data/filtered/fineweb-2-filterrobots_roh.jsonl.gz/57058

Trais tiradurs grischuns èn rivads ad Emmen en il final da la categoria D da trair cun schluppet sur 300 meters e per dus dad els hai dà in plaz da podest: Il retg èn quella categoria è Norbert Caviezel da Cuira e sin terz plaz è Andri Krebs da Sent.
L'ulteriur Grischun ch'è vegnì en il final da la categoria D è il president da la Federaziun da tir grischuna, Carl Frischknecht da Tomils. El ha terminà la concurrenza sco 6avel. Ed en la categoria A da trair cun schluppet sur 300 m ha Georg Maurer da Favugn fatg il 6avel plaz.
Ulteriur plaz da podest en la categoria da pistola
In ulteriur plaz da podest per il Grischun hai er dà en la categoria da trair cun pistola sur 50 m. Elmar Fallet da Müstair è ì per la medaglia d'argient. Persvadì en quella categoria ha er Sybill tscharner da Schiers. Ella ha terminà la concurrenza sin plaz 6.